บาทเปิด 35.78 แนวโน้มอ่อนค่า
เงินบาทเปิด 35.78 แนวโน้มอ่อนค่าตามภูมิภาค หลังเฟดคงดอกเบี้ย
18 ก.ย. 2558

เงินบาทเปิด 35.78 แนวโน้มอ่อนค่าตามภูมิภาค หลังเฟดคงดอกเบี้ย
นักบริหารเงิน เปิดเผยว่า เงินบาทเปิดตลาดเช้านี้ที่ระดับ 35.78 บาท/ดอลลาร์ จากช่วงปิดตลาดเย็นวานนี้ที่ระดับ 35.73/75 บาท/ดอลลาร์ ก่อนจะไปทำ high ที่ระดับ 35.82 บาท/ดอลลาร์ โดยเคลื่อนไหวตามภูมิภาคในทิศทางอ่อนค่า เนื่องจากตลาดยังมีความกังวลแม้ที่ประชุม FOMC จะมีมติให้คงอัตราดอกเบี้ยเท่าเดิม แต่เปิดช่องให้มีการปรับเปลี่ยนได้ทุกครั้งที่มีการประชุม
"เช้านี้แกว่งตัวมาก เพราะยังไม่มีความแน่นอนหลังมติ FOMC ที่ออกมาแบบยังแบ่งรับแบ่งสู้" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทวันนี้ไว้ระหว่าง 35.70-35.90 บาท/ดอลลาร์